b'\n_START_ARTICLE_\nKicked-in-their-Bellies\n_START_PARAGRAPH_\nErarap\xc4\xab\'o (Eelalap\xc3\xadio ili Kicked-in-their-Bellies; Udareni-u-trbuh, Vrane Udareni-u-Trbuh, vidi ime; Ammitaalassh\xc3\xa9), jedna od tri bande Crow Indijanaca, jezi\xc4\x8dna porodica Siouan, koji su zajedno sa bandom A`c\'arah\xc5\x8d\' ili Many-Lodges (Where-The-Many-Lodges-Are) kolektivno nazivani i Mountain Crow ili Planinske Vrane, te zajedno sa Dung-On-The-River-Banks ili River Crows u podru\xc4\x8dju rijeke Yellowstone \xc4\x8dinili pleme Vrana. Vrane Kicked-In-Their-Bellies i ostale bande formirale su se po svoj prilici tek nakon \xc5\xa1to su se Vrane odvojili od mati\xc4\x8dne grupe Hidatsa i nastanili se u podru\xc4\x8dju Bighorna i rijeke Yellowstone. Min\xc3\xab\'sep\xc3\xabre ili Black Lodges skrasi\xc5\xa1e se uz Musselshell i Yellowstone. Njihovi planinski srodnici Many-Lodges i Erarapi\'o, utaborili su se na Bighornu i Upper Yellowstone. Kicked-in-their-bellies lutali su bazenom Bighorna u zimovali su u kraju uz rijeku Wind River u Wyomingu, zemlji Wind River \xc5\xa0o\xc5\xa1ona.\n_START_SECTION_\nIme\n_START_PARAGRAPH_\nIme Udareni-u-trbuh dolazi po jednoj zgodi iz vremena kada su Vrane prvi puta susreli konje, kojom prigodom je jednog pripadnika ovog plemena udarilo \xc5\xbedrijebe nogom u trbuh._NEWLINE_Ostali nazivi za njih su Ammitaalassh\xc3\xa9 ili "Home Away From The Center," zbog toga \xc5\xa1to su bili najudaljeniji od sredi\xc5\xa1ta naseljenog mati\xc4\x8dnim plemenom.\n_START_SECTION_\nTeritorij\n_START_PARAGRAPH_\nTeritorij im se prostirao od rijeke Wind River u jugozapadnom Wyomingu do isto\xc4\x8dne strane planina Bighorn u Wyomingu i Montani. Danas \xc5\xbeive na jugoistoku rezervata Crow u naseljima Lodge Grass i Wyola.'